Hiiu staadion

Hiiu staadion on jalgpalli- ja kergejõustikustaadion Tallinnas Nõmmel, Nõmme Kalju FC jalgpalliklubi kodustaadion.

Hiiu staadion rajati 1923. aastal; 2002. aastal avati see põhjalikult renoveerituna.

Staadionil on täismõõtmetega kunstmuruga jalgpalliväljak ja tartaankattega jooksurada, korvpalliväljak, staadionihoone ja 300-kohaline tribüün. Harrastada saab kõiki kergejõustikualasid peale vasaraheite ja odaviske.

Staadion on ümbritsetud aiaga. Pimedal ajal saab kasutada nelja võimsat prožektorit. Paigaldatud on kiudoptiline kaabel, mis võimaldab teha kvaliteetseid teleülekandeid.

Staadionil on ka tasuta traadita interneti leviala.

Staadion asub aadressil Pidu tänav 11.

Viited

Välislingid

 Pilte staadionist

Eesti jalgpallistaadionid
Eesti staadionid
Tallinna spordiehitised
Nõmme linnaosa ehitised